b"\n_START_ARTICLE_\nTorre de Valldejuli\n_START_SECTION_\nDescripci\xc3\xb3\n_START_PARAGRAPH_\n\xc3\x89s una casa situada a la banda ombr\xc3\xadvola de la Serralada litoral, al cant\xc3\xb3 oposat de Malgrat de Mar i Pineda. S'hi accedeix per un cam\xc3\xad que surt de la carretera que uneix Sant Gen\xc3\xads de Palafolls amb la que va cap a Girona. En direcci\xc3\xb3 cap a Sant Gen\xc3\xads de Palafolls, just abans d'arribar al restaurant Masia de Can Gibert, es troba el cam\xc3\xad que arriba fins a Can Valldejuli. _NEWLINE_\xc3\x89s una casa restaurada i molt ben conservada, de tres cossos, baixos i pis. Portal rod\xc3\xb3 adovellat i tres finestres g\xc3\xb2tiques. Les fa\xc3\xa7anes s\xc3\xb3n de construcci\xc3\xb3 de pedra aparellada vista -anteriorment a la restauraci\xc3\xb3, la paret de migjorn era de t\xc3\xa0pia-. Separada de la casa, t\xc3\xa9 la torre cil\xc3\xadndrica amb un pontet de comunicaci\xc3\xb3 -de construcci\xc3\xb3 moderna-. D'aquesta torre es conserven els arquets del matac\xc3\xa0 del volt, sense mur de protecci\xc3\xb3. \xc3\x89s de tres pisos -als quals tamb\xc3\xa9 s'hi accedeix per una porta a la planta- i fins fa poc n'hi havia el  bestiar i l'aviram. A la fa\xc3\xa7ana nord on hi ha ara un porxo, de recent construcci\xc3\xb3, on es trobava una capelleta mig destru\xc3\xafda on hi havia una Mare de D\xc3\xa9u. La capella fou destru\xc3\xafda i la imatge encara es conserva a la masia."